*VZOREC KONZORCIJSKE POGODBE*

*Vzorec se lahko dopolni glede na potrebe posameznega konzorcija, vendar pa že navedenega besedila ne spreminjajte, saj je skladno z zahtevami javnega razpisa. Pogodbo dopolnite z besedilom, kjer je to potrebno.* *Po potrebi, za namen urejanja razmerij med konzorcijskimi partnerji, lahko tudi dodate člene konzorcijske pogodbe.* ***Izbrišite navodila in v naslovu izbrišite besedo »vzorec«.*** *Vzorec je pripravljen za primer konzorcija s tremi partnerji. Ustrezno ga prilagodite na število partnerjev v vašem konzorciju.*

**[organizacija],** ki ga/jo zastopa **[ime odgovorne osebe]** (v nadaljnjem besedilu: poslovodeči konzorcijski partner),

davčna številka: …

matična številka: …

transakcijski račun: …, odprt pri banki: …

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner),

davčna številka konzorcijskega partnerja: …

matična številka konzorcijskega partnerja: …

transakcijski račun konzorcijskega partnerja: …, odprt pri banki: …

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner),

davčna številka konzorcijskega partnerja: …

matična številka konzorcijskega partnerja: …

transakcijski račun konzorcijskega partnerja: …, odprt pri banki: …

in

**[organizacija],** ki ga/jo zastopa **[ime odgovorne osebe]** (v nadaljnjem besedilu: konzorcijski partner),

davčna številka konzorcijskega partnerja: …

matična številka konzorcijskega partnerja: …

transakcijski račun konzorcijskega partnerja: …, odprt pri banki: …

sklenejo

**KONZORCIJSKO POGODBO št. .........**

**ZA IZVEDBO ........ [NAZIV PROJEKTA]**  **............**

1. člen

(predmet pogodbe)

Pogodbene stranke s to pogodbo ustanavljajo konzorcij z namenom sodelovanja na javnem razpisu »Razvoj računalniškega mišljenja z vključevanjem STEM kompletov v vrtcih in osnovnih šolah od 1. do 5. razreda« Ministrstva za vzgojo in izobraževanje (v nadaljnjem besedilu: ministrstvo), objavljenem v Uradnem listu RS, št. ................., z dne ......... (v nadaljnjem besedilu: javni razpis), s projektom **[NAZIV PROJEKTA]** (v nadaljnjem besedilu: projekt).

Konzorcijska pogodba je sklenjena pod odložnim pogojem, da bo projekt izbran na javnem razpisu. Javni razpis sofinancirata Republika Slovenija, Ministrstvo za vzgojo in izobraževanje ter Evropska unija – NextGenerationEU. Javni razpis se izvaja skladno z načrtom v okviru razvojnega področja Pametna, trajnostna in vključujoča rast, komponente: Krepitev kompetenc, zlasti digitalnih in tistih, ki jih zahtevajo novi poklici in zeleni prehod (C3 K5) za ukrep investicije E: Celovita transformacija (trajnost in odpornost) zelenega in digitalnega izobraževanja.

S to pogodbo pogodbene stranke poleg ustanovitve konzorcija uredijo tudi medsebojne pravice in obveznosti ter se dogovorijo o načinu delitve sredstev, ki jih v primeru uspešne izbire na javnem razpisu dodeli ministrstvo za sofinanciranje projekta ter o ustrezni delitvi pravic intelektualne lastnine.

1. člen

(odgovornost konzorcijskih partnerjev)

Pogodbene stranke pooblastijo ……. **[NAZIV POSLOVODEČEGA KONZORCIJSKEGA PARTNERJA**], da v imenu konzorcija predloži skupno vlogo na javni razpis in da nastopa kot prijavitelj in kot poslovodeči konzorcijski partner. Skupna vloga je sestavni del te pogodbe. Pogodbene stranke pooblastijo ……. **[NAZIV POSLOVODEČEGA KONZORCIJSKEGA PARTNERJA**] tudi za morebitne dopolnitve ali umik vloge na javni razpis.

Pogodbene stranke pooblastijo ……. **[NAZIV POSLOVODEČEGA KONZORCIJSKEGA PARTNERJA**], da v imenu konzorcija podpiše pogodbo o sofinanciranju. Dogovorijo se, da je **……. [NAZIV POSLOVODEČEGA KONZORCIJSKEGA PARTNERJA]**, kot končni prejemnik po pogodbi o sofinanciranju v imenu konzorcija prvi odgovoren za izvršitev obveznosti po tej pogodbi in pogodbi o sofinanciranju za projekt  **[NAZIV PROJEKTA]**, ki jo bo na podlagi javnega razpisa iz 1. člena te pogodbe sklenil z ministrstvom.

Pogodbene stranke se dogovorijo, da je ……. **[NAZIV POSLOVODEČEGA KONZORCIJSKEGA PARTNERJA**] kot poslovodeči konzorcijski partner in vodja konzorcija odgovoren za komunikacijo z ministrstvom in ostalimi pristojnimi organi za poročanje o projektu v času njegovega trajanja in v času obdobja spremljanja projekta in za oddajo vlog za izplačilo.

Pogodbene stranke se dogovorijo, da ……. **[NAZIV POSLOVODEČEGA KONZORCIJSKEGA PARTNERJA**] odgovarja za vnos podatkov vseh svojih konzorcijskih partnerjev v aplikacije, predpisane s strani ministrstva, ter da odgovarja za pravilnost vnesenih podatkov.

Poslovodeči konzorcijski partner in konzorcijski partnerji so dolžni upoštevati vsa navodila in predpise, ki so navedeni v javnem razpisu in razpisni dokumentaciji, ki sta sestavni del te pogodbe kot priloga 1 in njihovo vsebino sprejemajo kot del te pogodbe in morajo biti dosegljivi za komunikacijo z ministrstvom.

Pogodbene stranke se s to pogodbo dogovorijo o sledeči organizacijski strukturi (organigram):

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

1. člen

(sestava in naloge)

Pogodbene stranke se dogovorijo o delitvi izvedbe aktivnosti projekta, s terminskim in finančnim načrtom po posameznih konzorcijskih partnerjih, in sicer na naslednji način:

|  |  |  |  |
| --- | --- | --- | --- |
| Naziv poslovodečega konzorcijskega partnerja oz. konzorcijskega partnerja | Aktivnosti projekta (s podrobnejšim opisom del v okviru posamezne aktivnosti in načrtovanimi rezultati/kazalniki)\* | Rok izvedbe | Znesek v EUR |
| Od | Do |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\* V primeru širšega opisa del v okviru posamezne aktivnosti, se lahko vsebina pojasni tudi pod tabelo. Prikaz mora biti skladen s časovnim in finančnim načrtom ter načrtom aktivnosti in rezultatov projekta v vlogi na razpis.

1. člen

(seznanjenost z obveznostmi)

S podpisom te pogodbe pogodbene stranke potrjujejo, da so seznanjene in se strinjajo z obveznostmi, ki izhajajo iz pogodbe o sofinanciranju, javnega razpisa in ostalih delov razpisne dokumentacije, ter se bodo po njih ravnale.

Pogodbene stranke se zavezujejo, da bodo obveznosti po tej pogodbi izpolnjevale v skladu z določili te pogodbe in predpisi ter navodili, ki so navedena v javnem razpisu in razpisni dokumentaciji, ki je sestavni del te pogodbe kot priloga 1.

Pogodbene stranke se zavezujejo, da bodo:

* obveznosti, ki jih prevzemajo s to pogodbo, izpolnjevale v skladu z določili in sestavnimi deli te pogodbe ter aktivnosti projekta izvedle strokovno in vestno;
* sodelovale pri izvedbi projekta na način in v obsegu, kot izhaja iz predhodnega člena, in kot je dogovorjeno in opredeljeno v vlogi na javni razpis;
* pri porabi odobrenih sredstev ravnale skladno z načelom gospodarnosti, ekonomične porabe sredstev in učinkovitosti;
* sredstva, pridobljena po tej pogodbi, porabile namensko in izključno za izvajanje aktivnosti projekta, ki so predmet te pogodbe;
* zagotavljale dostopnost in hrambo celotne originalne dokumentacije, vezane na projekt, in zagotavljale ministrstvu ter drugim nadzornim organom vpogled v navedeno dokumentacijo za potrebe bodočih preverjanj skladno s pravili Evropske unije in zakonodaje Republike Slovenije;
* upoštevale zahteve informiranja in obveščanja javnosti pri izvajanju projekta;
* za namen spremljanja in vrednotenja projekta spremljale ter ministrstvu zagotavljale podatke o doseganju mejnikov, rezultatov in kazalnikov projekta;
* zagotovile varstvo osebnih podatkov udeležencev v skladu z določili zakonodaje, ki ureja varstvo osebnih podatkov; pogodbene stranke se strinjajo, da lahko ministrstvo za namene obdelave podatkov in analitične potrebe uporablja dokumentacijo, ki jo je pridobil poslovodeči konzorcijski partner;
* v primeru preverjanja na kraju samem omogočile vpogled v računalniške programe, listine, postopke v zvezi z izvajanjem projekta ter rezultate projekta; konzorcijski partnerji se obvezujejo, da bodo sodelovali pri izvedbi teh preverjanj ter se nanje ustrezno pripravili;
* omogočile nadzor tudi zunanjim ocenjevalcem v primeru, da jih bo ministrstvo pooblastilo za nadzor nad izvajanjem operacije.

Pogodbene stranke so seznanjene z dejstvom, da lahko nadzorni organi tudi po izpolnitvi pogodbenih obveznosti oziroma po poteku pogodbe o sofinanciranju preverjajo upravičenost porabe sredstev po tej pogodbi.

V kolikor se bo pri kateremkoli nadzoru projekta izkazalo, da projekt ni v skladu z javnim razpisom ali pogodbo o sofinanciranju oziroma da gre za kršitev obveznosti po tej pogodbi ali pogodbi o sofinanciranju, ministrstvo zahteva vrnitev neopravičeno prejetih sredstev skladno s pogodbo o sofinanciranju.

Pogodbene stranke se strinjajo, da so kot konzorcijski partnerji do ministrstva solidarno odgovorne za škodo in druge posledice, ki bi nastale zaradi nepravilnega ali nezakonitega izvajanja projekta po pogodbi o sofinanciranju, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

Solidarna odgovornost velja tudi v primeru, če se pri kateremkoli konzorcijskem partnerju začne postopek zaradi insolventnosti ali prisilnega prenehanja ali postopek izbrisa brez likvidacije ali prisilne likvidacije ali likvidacije,odgovarjajo za vračilo neupravičeno prejetih sredstev vsi partnerji konzorcija solidarno, vendar v primeru pokrivanja odgovornosti drugega člana konzorcija omejeno le do višine sredstev, ki jih posamezni partner konzorcija prejme za izvedbo projekta.

1. člen

(ureditev pravic intelektualne lastnine)

Avtorska dela, študije, navodila, priporočila ter smernice in morebitne podobne stvaritve, nastale pri izvajanju projekta, morajo biti prosto dostopne širši javnosti z objavo na spletni strani poslovodečega konzorcijskega partnerja kot končnega prejemnika in na spletnih straneh ministrstva.

Pogodbene stranke zagotavljajo, da bodo za zgoraj navedene izdelke informacijsko-komunikacijskih oz. digitalnih vsebin, ki imajo značaj avtorskega dela, pridobile in na ministrstvo prenesle materialne avtorske pravice iz členov 22 do 33 Zakona o avtorski in sorodnih pravicah (Uradni list RS, št. [16/07](http://www.uradni-list.si/1/objava.jsp?sop=2007-01-0717) – uradno prečiščeno besedilo, [68/08](http://www.uradni-list.si/1/objava.jsp?sop=2008-01-2962), [110/13](http://www.uradni-list.si/1/objava.jsp?sop=2013-01-4030), [56/15](http://www.uradni-list.si/1/objava.jsp?sop=2015-01-2358), [63/16](http://www.uradni-list.si/1/objava.jsp?sop=2016-01-2683) – ZKUASP, [59/19](http://www.uradni-list.si/1/objava.jsp?sop=2019-01-2613) in [130/22](http://www.uradni-list.si/1/objava.jsp?sop=2022-01-3087)), in sicer neizključno, brez časovnih in teritorialnih omejitev in za neomejeno uporabo v obliki odprtih podatkov v skladu z Zakonom o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18 in [141/22](http://www.uradni-list.si/1/objava.jsp?sop=2022-01-3466)) in njegovimi podzakonskimi akti.

CC LICENCA: Pogodbeni stranki sta sporazumni, da za konkretne stvaritve, ki imajo značaj avtorskega dela in so predmet te pogodbe, velja za prenos na tretje osebe in označevanje avtorskih del z licenco Creative Commons (CC) naslednja oblika standardne licence: "priznanje avtorstva" + "nekomercialno" + "deljenje pod istimi pogoji", po kateri je uporabnikom dovoljeno avtorsko delo in njegove predelave reproducirati, distribuirati, dajati v najem, priobčiti javnosti in predelovati samo pod pogojem, da navedejo avtorja, da ne gre za komercialno uporabo in da tudi oni naprej širijo izvirna dela/ predelave pod istimi pogoji.

1. člen

(upravičeni stroški)

Upravičeni stroški in izdatki projekta morajo biti skladni z javnim razpisom in razpisno dokumentacijo, ki je sestavni del te pogodbe kot priloga 1. Pogodbene stranke so seznanjene z dejstvom, da neupravičeni stroški in izdatki ne bodo sofinancirani s strani ministrstva, kakor tudi ne iz tega izhajajoče izgube sredstev pogodbenih strank.

Višine posameznih vrst upravičenih stroškov projekta so navedene v finančnem načrtu, ki je sestavni del te pogodbe kot priloga 3.

Stroški so upravičeni le pod naslednjimi pogoji, če:

* so predvideni z javnim razpisom in s pogodbo o sofinanciranju, izhajajo iz predmeta pogodbe o sofinanciranju, temeljijo na projekciji načrtovanih stroškov v finančnem načrtu, ki je sestavni del te pogodbe kot priloga 3 ter so skladni s pogodbo o sofinanciranju,
* so z odobrenim projektom, ki je opredeljen v prijavnici za projekt in finančnem načrtu, ki sta sestavni del te pogodbe kot priloga 2 in priloga 3, neposredno povezani ter potrebni za njegovo izvajanje in so v skladu z cilji projekta,
* prijavljeni stroški projekta niso in ne bodo povrnjeni iz drugih virov (prepoved dvojnega financiranja),
* so razumni in utemeljeni ter se skladajo z načeli učinkovite, zakonite in gospodarne porabe sredstev,
* temeljijo na verodostojnih knjigovodskih in drugih listinah,
* so dejansko nastali za dela, ki so bila opravljena, za blago, ki je bilo dobavljeno oziroma za storitve, ki so bile izvedene,
* so nastali in bili s strani poslovodečega konzorcijskega partnerja oziroma konzorcijskega partnerja plačani v okviru obdobja upravičenosti,
* so v skladu z veljavnimi pravili Evropske unije in nacionalnimi predpisi.
1. člen

(plačila sredstev konzorcijskim partnerjem)

Poslovodeči konzorcijski partner bo konzorcijskim partnerjem plačal izkazane upravičene stroške.

Osnova za plačilo sredstev iz prejšnjega odstavka je vloga za izplačilo z obveznimi prilogami, kot je določeno v pogodbi o sofinanciranju, ki je sestavni del te pogodbe kot priloga 1, ki jo konzorcijski partner predloži poslovodečemu konzorcijskemu partnerju.

1. člen

(načela dobre prakse)

Da bi zagotovile tekoče izvajanje projekta, se pogodbene stranke zavezujejo, da bodo delovale v skladu z načeli dobre partnerske prakse, ki so:

* vse pogodbene stranke morajo biti seznanjene z javnim razpisom in razpisno dokumentacijo ter vsemi navodili iz razpisne dokumentacije in razumeti svojo vlogo v projektu;
* vse pogodbene stranke morajo biti seznanjene s pogodbo o sofinanciranju in razumeti svoje obveznosti;
* poslovodeči konzorcijski partner se mora redno posvetovati s konzorcijskimi partnerji in jih izčrpno obveščati o poteku projekta;
* poslovodeči konzorcijski partner in konzorcijski partnerji se medsebojno zavezujejo, da si bodo posredovali kopije poročil – vsebinskih in finančnih, ki jih poslovodeči konzorcijski partner predloži ministrstvu v skladu s pogodbo o sofinanciranju;
* predloge za spremembe projekta (npr. spremembe aktivnosti ipd.) morajo konzorcijski partnerji pisno potrditi, preden jih poslovodeči konzorcijski partner predloži ministrstvu; če takega sporazuma ni mogoče doseči, mora poslovodeči konzorcijski partner razloge za to navesti, kadar spremembe predloži ministrstvu v odobritev;
* **LAHKO ŠE DOPOLNITE**

Pogodbene stranke potrjujejo in jamčijo, da bodo ministrstvo ob prijavi seznanile z vsemi dejstvi in podatki, ki so jim bili znani ali bi jim morali biti znani in ki bi lahko vplivali na odločitev ministrstva o sklenitvi pogodbe o sofinanciranju projekta ter da so vsi podatki, ki so jih in ki jih bodo posredovali poslovodečemu konzorcijskemu partnerju oz. ministrstvu tekom izvajanja projekta v zvezi s to pogodbo in pogodbo o sofinanciranju projekta resnični in popolni, v nasprotnem primeru se to šteje kot bistvena kršitev te pogodbe.

1. člen

(protikorupcijska klavzula)

Pogodbene stranke se zavezujejo, da one same kot tudi nekdo drug v njihovem imenu ali na njihov račun, predstavniku ali posredniku organa ali organizacije iz javnega sektorja, ne bo obljubil, ponudil ali dal kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.

V primeru kršitve ali poskusa kršitve te klavzule, je že sklenjena in veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

(odstop od pogodbe)

Odstop posamezne pogodbene stranke od te pogodbe pomeni neizpolnjevanje njenih pogodbenih obveznosti, ministrstvo zahteva vračilo sredstev, ki jih je odstopljena stranka prejela, odstopljena pogodbena stranka pa je dolžna vrniti prejeta sredstva, povečana za zakonske zamudne obresti od dneva nakazila na transakcijski račun poslovodečega konzorcijskega partnerja do dneva nakazila v dobro proračuna Republike Slovenije.

Ne glede na prejšnji odstavek, odstop posamezne pogodbene stranke na podlagi objektivnih razlogov, ki jih na podlagi pisne utemeljitve pogodbene stranke potrdi ministrstvo, pomeni za odstopljeno pogodbeno stranko izgubo pravice do sofinanciranja, razen do sofinanciranja tistih upravičenih stroškov, ki so nastali zaradi že izpeljanih aktivnosti projekta.

Pogodbena stranka, ki brez objektivnih razlogov odstopi od te pogodbe, ne more nadaljnja tri leta od dneva odstopa kandidirati za pridobitev sredstev ministrstva iz naslova mehanizma za okrevanje in odpornost.

1. člen

(spremembe v konzorciju)

V primeru odstopa posamezne pogodbene stranke od te pogodbe njene aktivnosti, pravice in obveznosti prevzame druga ali več drugih strank te pogodbe, pri čemer se ne sme bistveno spremeniti vsebina prijavljenega projekta in to ne sme vplivati na izpolnjevanje pogojev in meril javnega razpisa. Ustreznost spremembe v konzorciju na podlagi pisne utemeljitve pogodbene stranke predhodno potrdi ministrstvo.

Izjemoma, v utemeljenih primerih, ko to smiselno izhaja iz zahtev javnega razpisa ali iz prijavljenega projekta, in ob predhodni potrditvi ministrstva, v konzorcij vstopi nova pogodbena stranka, ki nasledi odstopljeno, če njene aktivnosti in obveznosti ne more nadomestiti nobena od drugih strank te pogodbe in nadomestitev pogodbene stranke bistveno ne vpliva na vsebino prijavljenega projekta. Nova pogodbena stranka mora izpolnjevati vse pogoje in merila javnega razpisa in prevzame vse obveznosti, odgovornosti ter pravice odstopljene pogodbene stranke.

Ne glede na prvi in drugi odstavek 10. člena ter prvi in drugi odstavek tega člena te pogodbe, v primeru, da bi sprememba v konzorciju pomenila bistveno spremembo vsebine prijavljenega projekta (npr. nedoseganje kazalnikov) ali vplivala na izpolnjevanje pogojev in meril javnega razpisa ali če ni pridobljena predhodna potrditev ministrstva, se to lahko šteje za neizpolnjevanje pogodbenih obveznosti po pogodbi o sofinanciranju in je celoten projekt neupravičen do sofinanciranja, pogodbene stranke pa so v tem primeru dolžne ministrstvu vrniti prejeta sredstva po tej pogodbi oziroma pogodbi o sofinanciranju, povečana za zakonske zamudne obresti od dneva nakazila na transakcijski račun poslovodečega konzorcijskega partnerja do dneva nakazila v dobro proračuna Republike Slovenije.

Predhodna potrditev ministrstva po tem členu se izda na podlagi prostega preudarka ministrstva.

1. člen

 (aneks)

Vse morebitne dopolnitve in spremembe te pogodbe stranke določijo z aneksom k tej pogodbi.

1. člen

(razreševanje sporov)

Pogodbene stranke soglašajo, da se bodo medsebojno obveščale o vseh okoliščinah, pomembnih za uresničitev določil te pogodbe. Nerešena vprašanja bodo reševale sporazumno. V primeru spora je pristojno krajevno pristojno sodišče.

O obstoju sporov je poslovodeči konzorcijski partner dolžan obvestiti skrbnika pogodbe na strani ministrstva.

1. člen

(veljavnost pogodbe)

Pogodba začne veljati z dnem podpisa vseh pogodbenih strank in velja do izteka vseh rokov, po katerih je možen nadzor po pogodbi o sofinanciranju ter izrekanje finančnih in drugih popravkov.

Ta pogodba je sestavljena v …….. enakih izvodih, od katerih prejme vsaka pogodbena stranka …….. izvodov.

V \_\_\_\_\_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_

**Poslovodeči konzorcijski partner:**

|  |  |
| --- | --- |
| Organizacija: |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis in žig: |  |

**Konzorcijski partnerji:**

|  |  |
| --- | --- |
| Organizacija:  |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis in žig: |  |

|  |  |
| --- | --- |
| Organizacija:  |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis in žig: |  |

|  |  |
| --- | --- |
| Organizacija:  |  |
| Ime in priimek odgovorne osebe: |  |
| Funkcija: |  |
| Kraj in datum: |  |
| Podpis in žig: |  |

**PRILOGE:**

* Priloga 1: Javni razpis »Razvoj računalniškega mišljenja z vključevanjem STEM kompletov v vrtcih in osnovnih šolah od 1. do 5. razreda«   (Uradni list RS, št. … z dne …) in razpisna dokumentacija
* Priloga 2: Prijavnica za projekt ….., št…, z dne…
* Priloga 3: Finančni načrt, št…, z dne…..

…..